# Hartaushetki

## **1. ALOITUS**

Työntekijä sanoo:

**Nyt hartaus alkaa**.

Työntekijä asettaa hartauspöydälle

valkoisen liinan, ristin, Raamatun ja kukan.

Esineet voivat olla pöydällä myös valmiina,

tai hartauspöytä voidaan koota yhdessä osallistujien kanssa.

Sytytetään (led)kynttilä.

Työntekijä sanoo:

**Pöydällä on kynttilä.**

**Kynttilän liekki kertoo Jumalan valosta.**

**Jumala on tässä meidän kanssamme.**

## **2. VIRSI TAI LAULU**

**Lauletaan tai kuunnellaan virsi tai laulu**

Youtubesta tai Spotifysta.

## **3. RAAMATUN TEKSTI**

Työntekijä lukee Raamatun tekstin (kaksi vaihtoehtoa):

a) **Raamatussa Jumala sanoo ihmiselle:**

**”Minä olen pelastanut sinut.**

**Minä olen sinut nimeltä kutsunut.**

**Sinä olet minun.”**

**Ihminen vastaa Jumalalle:**

**”Minä olen ihme, suuri ihme.**

**Minä kiitän sinua siitä.**

**Sinun tekosi ovat ihmeellisiä.**

**Minä tiedän sen.”**

(Jesaja 43:1 ja Psalmi 139:14)

b) **Luen Raamatusta psalmista 23:**

**Herra on minun paimeneni.**

**Minulta ei puutu mitään.**

**Hän vie minut vihreille niityille.**

**Hän johtaa minut vesien ääreen.**

**Siellä saan levätä.**

**Herra antaa minulle uutta voimaa.**

**Hän ohjaa minua oikeaa tietä.**

**En pelkää pimeää.**

**En pelkää mitään pahaa.**

**Sinä olet minun kanssani.**

**Sinä suojelet minua kädelläsi.**

**Sinä johdatat minua.**

## **4. RUKOUS**

Työntekijä lukee rukouksen

(kaksi vaihtoehtoa, voi lukea myös molemmat):

a) Työntekijä ottaa huopasydämen käteensä

ja näyttää sitä. Työntekijä sanoo:

**Sydän on punainen ja lämmin.**

**Sydän kertoo Jumalan rakkaudesta.**

**Kerromme nyt rukouksessa Jumalalle asioita,**

**joita meillä on mielessä.**

**Kerromme Jumalalle asioita, joita on omalla sydämellä.**

**Laitetaan kädet ristiin rukouksen merkiksi.**

**Jumala, me rukoilemme meille tärkeiden ihmisten puolesta.**

**Me rukoilemme vanhempien, isovanhempien,**

**siskojen ja veljien, ystävien ja kavereiden puolesta.**

**Kiitos kaikista tärkeistä ihmisistä.**

**Jumala, sinä annat meille kärsivällisyyttä**

**ja autat meitä olemaan ystäviä.**

**Joskus meillä on huolia.**

**Jumala, sinä annat sydämeen rauhan.**

**Joskus meitä pelottaa.**

**Jumala, sinä olet meidän turvamme.**

**Sinun rakkautesi lämmittää meitä.**

**Jumala, sinun valosi tuo meille iloisen mielen.**

**Aamen.**

b) Työntekijä sanoo:

**Rukoilemme yhdessä Isä meidän –rukouksen.**

**Isä meidän, joka olet taivaissa.**

**Pyhitetty olkoon sinun nimesi.**

**Tulkoon sinun valtakuntasi.**

**Tapahtukoon sinun tahtosi,**

**myös maan päällä niin kuin taivaassa.**

**Anna meille tänä päivänä meidän jokapäiväinen leipämme.**

**Ja anna meille meidän syntimme anteeksi,**

**niin kuin mekin anteeksi annamme niille,**

**jotka ovat meitä vastaan rikkoneet.**

**Äläkä saata meitä kiusaukseen,**

**vaan päästä meidät pahasta.**

**Sillä sinun on valtakunta ja voima ja kunnia iankaikkisesti.**

**Aamen**

## **5. VIRSI TAI LAULU**

## **6.HERRAN SIUNAUS**

Työntekijä sanoo:

**Herra, siunaa meitä ja varjele meitä.**

**Herra, kirkasta kasvosi meille**

**ja ole meille armollinen.**

**Herra, käännä kasvosi meidän puoleemme**

**ja anna meille sinun rauhasi.**

**Isän ja Pojan ja Pyhän Hengen nimeen. Aamen.**

## **7. LOPETUS**

Työntekijä sammuttaa led-kynttilän ja sanoo:

**Nyt hartaus on päättynyt.**

Liina, risti ja muut tavarat

kerätään pois hartauspöydältä.